Nye Ndi Sukila Oku Linga Oco Olonjali Viange vi Ndi Kolele?
Ceci o sukila oku linga
Sokolola ndoco: Anga hẽ, ovina wa siata oku linga vi vetiya olonjali viove oku ku kolela?
Upostolo Paulu wa soneha ndoco: “
Tu likolisilako oku kala vakuacili kovina viosi.” (Va Heveru 13:18) Li pula ndoco: ‘Anga hẽ nda siata oku vangula ocili kolonjali viange, poku va sapuila ocitumãlo ngenda kuenda ovina ndi linga?’
Nõla onduko yimue ya lekisiwa pombuelo oco o lilongise kulandu waco.
Lori Okuti okuete 20 kanyamo Beverly Okuti okuete 15 kanyamo
Lori
“
Nda enda oku tumisa esapulo vuyombeki kukuenje umue nda solele. Eci olonjali viange via ci limbuka via ndi sapuila oco ndi liwekepo. Nda likuminya oku ci linga pole, sia ci lingile. Nda ci linga vokuenda kunyamo umosi. Nda enda oku u tumisa asapulo, olonjali viange via ci limbuka, nda pinga ongecelo loku likuminya oku liwekapo oku ci linga, pole nda amamako locituwa caco. Ovina viaco via amamako, kuenje olonjali viange ka via ndi kolelele vali!”
Momo lie o simĩla okuti olonjali via Lori ka via kolelele vali kokuaye?
Nda ove wa kalele olonjali via Lori, nye nda wa linga, kuenda momo lie?
Lori nda wa lekisa ndati okuti ukualondunge eci olonjali via sapela laye onjanja yatete?
Beverly
“
Olonjali viange ka via ndi kolelele vali eci ndaenda oku va sapuila catiamẽla kakuenje, pole nda limbuka esunga liaco. Ndaenda oku linga ocitiokoso lakuenje vavali, okuti va kala akulu vange ci soka anyamo avali. Handi vali, ndaenda oku sapela lavo vo telefone olowola vialua, kuenda kovipito ndaenda oku sapela lika lakuenje vaco. Olonjali viange via ndi tambula o telefone vokuenda kuosãi yimosi kuenda ka va tavele okuti ndi kala kovitumãlo vina okuti akuenje vaco oko va kasi.”
Nda wa kaile onjali ya Beverly, nye nda wa linga kuenda momo lie?
O sima hẽ okuti olonjali via Beverly via tumbika ovihandeleko vialua kokuaye? Nda oco, momo lie?
Nye Beverly a sukilile oku linga oco a koleliwe lolonjali viaye?
Ceci o sukila oku linga oco o koleliwe vali
Ceci o sukila oku linga
Catete, kũlĩhisa ovina via koka okuti olonjali viove ka vi ku kolela vali.
Oku tiukila konjo vowola ya sokiyiwa
Oku tẽlisa olohuminyo viange
Oku pitĩla vowola ya sokiyiwa
Oku lekisa olondunge poku talavaya lolombongo
Oku malusula ovopange
Oku tunda pula okuti ka ci sukila oku ndi sakalaisa
Oku yelisa ohondo yange
Oku vangula ocili
Oku talavaya lotelefone ale lo kombutador lonjila yimue ya sunguluka
Oku tava okuti wa lueya kuenda oku pinga ongecelo
Ovina vikuavo
Cavali, nõlapo oku linga apongoloko. Kuata ocimãho coku lekisa okuti wa koleliwa poku tẽlisa ovina wa nõla. Kuama onumbi Yembimbiliya yokuti: ‘
Luli omunu wosimbu, una wa tiamẽla kovituwa viene viosimbu.’ (Va Efeso 4:22) Vokuenda kuotembo oku kula kuove ku ka limbukiwa lomanu vakuavo oku kongelamo olonjali viove.—1 Timoteo 4:15.
Catatu, sapela lolonjali viove ovina o yongola oku tẽlisa. Ku ka kisike okuti ovo va sukila oku kolela kokuove, pole lekisa esumbilo poku pula ocisimĩlo cavo catiamẽla kueci o sukila oku linga oco va ku kolele.
Kuata utate: Ku ka lavoke okuti olonjali viove vi tava lonjanga. Ocili okuti, ovo va sukila oku kũlĩha nda o ka tẽlisa ovina wa likuminya. Kuama epuluvi liaco oco o lekise okuti wa koleliwa. Vokuenda kuotembo, citava okuti olonjali viove, vi ka kolela kokuove kuenda o ka kuata elianjo lialua. Eci oco ca pita la Beverly, wa tukuiwa kefetikilo. Eye wa popia hati: “Oku nyõla ekolelo olonjali va ku kuetele ca leluka, pole ka ca lelukile oku li tumbulula. Oloneke viosi ekolelo olonjali viange vi ndi kuetele li kasi oku li vokiya, kuenje ci ndi sanjuisa calua!”
Oku malusula: Nda olonjanja viosi wa koleliwa, ci tava okuti olonjali viove vi ka ku kolelavo.
umb_Latn umb_Latn umb_Latn umb_Latn umb_Latn umb_Latn umb_Latn yor_Latn unk umb_Latn umb_Latn umb_Latn umb_Latn shn_Mymr unk umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn